smcproject/ml-wiki-sentences huggingface dataset:
ഇത്തരം കാവുകളിൽ ചിലതിൽ വർഷത്തിൽ തെയ്യം കെട്ടുൽസവങ്ങളും ക്ഷേത്രങ്ങളുടെ വശങ്ങളിലായി സ്ഥിതി ചെയ്യുന്നവ, ക്ഷേത്രങ്ങള്ക്ക് ചുറ്റുമായുള്ളവ എന്നിങ്ങനെ ഇത്തരം കാവുകളും വ്യത്യാസപ്പെട്ടിരിക്കുന്നു.
ക്ഷേത്രത്തിന് ചുറ്റുമായുള്ള കാവുകൾക്ക് ഉദാഹരണമാണ് കാസർഗോട് ജില്ലയിലെ നീലേശ്വരത്ത് സ്ഥിതി ചെയ്യുന്ന മന്നൻ പുറത്ത് കാവ്.
മറ്റ് ചില കാവുകൾ നാഗാരാദനയുള്ളവയാണ്.
ഇത്തരം കാവുകളിൽ ആയില്യം നാളിൽ പ്രത്യേകം പൂജകളും മറ്റും നടക്കാറുണ്ട്.
നാഗാരാധനയുമായി ബന്ധപ്പെട്ട കാവുകളിൽ ചിലതിൽ മനുഷ്യരുടെ പ്രവേശനം പോലും പരിമിതമാണ്.
വടക്കൻ കേരളത്തിൽ അനേകം കാവുകൾ ഇപ്പോഴും തനിമയോടെ സംരെക്ഷിച്ചു പോരുന്നു.
തെക്കൻ കേരളത്തിലും മണ്ണാറശാല, വെട്ടിക്കോട് നാഗരാജാക്ഷേത്രം തുടങ്ങിയവയോടു അനുബന്ധിച്ചു വലിയ കാവുകൾ സംരക്ഷിച്ചു വരുന്നുണ്ട്.
മുത്തപ്പൻ കാവ്, അയ്യപ്പൻകാവ്, നാഗർകാവ്, ഭഗവതിക്കാവ്, ഭദ്രകാളിക്കാവ്, ശിവക്കാവ് എന്നിങ്ങനെ പലപേരുകളിൽ അറിയപ്പെടുന്നു.
പ്രകൃതി സംരക്ഷണ പൂജയുള്ള ഏക കാവ് കോന്നി ശ്രീ കല്ലേലി ഊരാളി അപ്പൂപ്പൻ കാവാണ്‌.
ചിത്രങ്ങൾ വെണ്മണീയിലെ ശാർങ്ങക്കാവ് കാസർഗോഡു ജില്ലയിലെ കോടോം-ബേളൂർ പഞ്ചായത്തിൽ കണ്ടടുക്കത്ത് സ്ഥിതിചെയ്യുന്ന കരിഞ്ചാമുണ്ഡിയമ്മയുടെ കാവ് കാവും പരികർമ്മിയും അവലംബം 1 2 {{ cite news }} : Check date values in: | accessdate= and | date= ( help ) CS1 maint: bot: original URL status unknown ( link ) 1 2 3 4 5 6 1 2 {{ cite book }} : Cite has empty unknown parameter: | coauthors= ( help ) 1 2 {{ cite book }} : Cite has empty unknown parameter: | coauthors= ( help ) ↑ കുറിപ്പുകൾ Hindu shrines in Kerala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്കാനിറ്റൽസ് തടാകം
സ്കാനിറ്റൽസ് തടാകം അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തിൻ മധ്യമേഖലയിൽ സ്ഥിതിചെയ്യുന്ന ഫിംഗർ തടാകങ്ങളിലൊന്നാണ് .
പ്രാദേശിക ഇറോക്വോയൻ ഭാഷകളിലൊന്നിൽ നീണ്ട തടാകം എന്നാണ് സ്കാനേറ്റൽസ് എന്ന പേരിന്റെ അർത്ഥം.
തടാകത്തിന്റെ ഉയരം (863.27 അടി അല്ലെങ്കിൽ 263.12 മീറ്റർ) മറ്റ് ഫിംഗർ തടാകങ്ങളേക്കാൾ ഉയരം കൂടുതലായതിനാൽ ഈ തടാകത്തെ ചിലപ്പോൾ "റൂഫ് ഗാർഡൻ ഓഫ് ലേക്ക്" എന്ന് വിളിക്കാറുണ്ട്.
അമേരിക്കൻ ഐക്യനാടുകളിലെ ഏറ്റവും വൃത്തിയുള്ള തടാകങ്ങളിൽ ഒന്നാണിത്.
ഇതിന് 16 മൈൽ (26 കിലോമീറ്റർ) നീളവും (17 മൈൽ അല്ലെങ്കിൽ തടാകത്തിൻ്റെ തെക്കേയറ്റത്തുള്ള ചതുപ്പുകൾ ഉൾപ്പെടെ 27 കിലോമീറ്റർ നീളവും) ശരാശരി 0.75 മൈൽ (1.21 കി.മീ) വീതിയും 13.6 ചതുരശ്ര മൈൽ (35 ചതുരശ്ര കിലോമീറ്റർ) വിസ്തീർണ്ണവുമുണ്ട്.
തടാകത്തിന്റെ പരമാവധി ആഴം 315 അടി (96 മീറ്റർ) ആണ്.
തടാകത്തിലെ ജലം വടക്കോട്ട് സ്കാനിറ്റൽസ് ക്രീക്ക് വഴി ഒഴുകി സെനെക നദിയിലേക്ക് എത്തുന്നു.
ഫിംഗർ തടാകങ്ങളിൽ ഏറ്റവും വൃത്തിയുള്ള ഇതിലെ ജലം വളരെ ശുദ്ധവും സിറാക്കൂസ് നഗരവും മറ്റ് മുനിസിപ്പാലിറ്റികളും ഫിൽട്ടർ ചെയ്യാതെ ഉപയോഗിക്കുന്നതുമാണ്.
തടാകത്തിന്റെ ഗുണനിലവാരം സംരക്ഷിക്കുന്നതിനായി സിറാക്കൂസ് നഗരം പ്രതിവർഷം ഏകദേശം $2.3 ദശലക്ഷം ചെലവഴിക്കുന്നു, മറ്റ് ഫിംഗർ തടാകങ്ങളെ അപേക്ഷിച്ച് താരതമ്യേന ചെറുതായ ഇതിന്റെ നീർത്തടത്തിലെ 2600 ഭൂസ്വത്തുകളിൽ പതിനാറ് പേർ (സാധാരണയായി വർഷത്തിൽ രണ്ടുതവണ) പരിശോധിക്കുന്നു.
വില്യം ഹെൻറി സെവാർഡ് ഇതിനെ "ലോകത്തിലെ ഏറ്റവും മനോഹരമായ ജലാശയം" എന്ന് വിളിച്ചു.
സ്കാനിറ്റൽസ് തടാകത്തിൻ്റെ തീരങ്ങൾ ഒനോണ്ടാഗ, കയുഗ, കോർട്ട്‌ലാൻഡ് എന്നീ മൂന്ന് കൗണ്ടികളിലാണ്.
ഏകദേശം 2,450 ജനസംഖ്യയുള്ള സ്കാനിറ്റൽസ് ഗ്രാമം തടാകത്തിന്റെ വടക്കേയറ്റത്ത് ഒനോണ്ടാഗ കൗണ്ടിയിലാണ് 1881-ൽ വേനൽക്കാല കോട്ടേജുകൾ പ്രത്യക്ഷപ്പെട്ട തടാകത്തിനു ചുറ്റുമുള്ള പ്രദേശത്തെ വസതികൾ 2002-ൽ 2000-ലധികമായി വർദ്ധിച്ചു.
സാധാരണയായി പുതിയ വീടുകൾ ഇപ്പോൾ വേനൽക്കാല ഉപയോഗത്തേക്കാൾ വർഷം മുഴുവനും താമസിക്കുന്നതിനാണ് നിർമ്മിച്ചിരിക്കുന്നത്, കൂടാതെ നിരവധി വേനൽക്കാല കോട്ടേജുകൾ മാറ്റിസ്ഥാപിക്കപ്പെടുകയും ചെയ്യുന്നു.
ഈ ടൂറിസ്റ്റ് കേന്ദ്രത്തിലെയും വേനൽക്കാല റിസോർട്ടിലെയും താൽക്കാലികവും കാലാനുസൃതവുമായ ജനസംഖ്യ ചുട് കൂടുതലുള്ള മാസങ്ങളിൽ വർദ്ധിക്കുന്നു.
അവലംബം ↑ iFingerLakes.com ↑ ↑ ↑
വയലാർ രാമവർമ്മ ഇംഗ്ലീഷ് വിലാസം https://ml.wikipedia.org/wiki/Vayalar_Ramavarma
കേരളത്തിലെ പ്രശസ്തനായ കവിയും അനേകം ജനപ്രിയ ചലച്ചിത്ര, നാടക ഗാനങ്ങളുടെ രചയിതാവുമാണ് വയലാർ എന്ന പേരിൽ അറിയപ്പെടുന്ന വയലാർ രാമവർമ്മ (ജീവിതകാലം: മാർച്ച് 25 1928 - ഒക്ടോബർ 27 1975 ).
കേരളത്തിലെ ജനകീയ വിപ്ലവകവിയായി അദ്ദേഹം അറിയപ്പെട്ടു.
ആലപ്പുഴ ജില്ലയിലെ ചേർത്തല താലൂക്കിൽ വയലാർ ഗ്രാമത്തിൽ 1928 മാർച്ച് - 25 -ന് ജനിച്ചു.
അച്ഛൻ വെള്ളാരപ്പള്ളി കേരളവർമ.
അമ്മ വയലാർ രാഘവപ്പറമ്പിൽ അംബാലിക തമ്പുരാട്ടി.
അദ്ദേഹത്തിന് മൂന്നര വയസ്സുള്ളപ്പോൾ അച്ഛൻ കേരളവർമ അന്തരിച്ചു.
ഈ സംഭവത്തിന്റെ പേരിലാണ് അദ്ദേഹം ' ആത്മാവിൽ ഒരു ചിത ' എന്ന കവിതയെഴുതിയത്.
ചേർത്തല ഹൈസ്കൂളിൽ ഔപചാരിക വിദ്യാഭ്യാസവും അമ്മയുടെയും അമ്മാവന്റെയും മേൽനോട്ടത്തിൽ ഗുരുകുല രീതിയിൽ സംസ്കൃത പഠനവും നടത്തി.
കലാജീവിതം, സിനിമയിലെ ഗാനങ്ങൾ വയലാർ രാമവർമ്മയുടെ കൈയ്യക്ഷരം
കമ്മ്യൂണിസ്റ്റ് പ്രസ്ഥാനവുമായും പുരോഗമന സാംസ്‌കാരിക സാഹിത്യ പ്രസ്ഥാനങ്ങളുമായും ബന്ധപ്പെട്ടു  പ്രവർത്തിച്ചു.
പാദമുദ്ര (കവിതകൾ ) തുടങ്ങി ധാരാളം കൃതികൾ രചിച്ചു.
കവി എന്നതിലുപരി, സിനിമാഗാനരചയിതാവ് എന്ന നിലയിലാണ് വയലാർ കൂടുതൽ പ്രസിദ്ധനായത്.
ആയിരത്തിൽ പരം  ഗാനങ്ങൾ അദ്ദേഹം രചിച്ചു.
1961 -ൽ സർഗസംഗീതം എന്ന കൃതിക്ക് കേരള സാഹിത്യ അക്കാദമി പുരസ്‌കാരം  ലഭിച്ചു.
1974 -ൽ "നെല്ല്", "അതിഥി" എന്നീ ചിത്രങ്ങളിലൂടെ മികച്ച ചലച്ചിത്രഗാനരചയിതാവിനുള്ള രാഷ്ട്രപതിയുടെ സുവർണ്ണപ്പതക്കവും നേടി.
എം.എസ് മന്ത്രിസഭയുടെ കാലത്ത് പാളയം രക്തസാക്ഷി മണ്ഡപത്തിന്റെ ഉദ്ഘാടനച്ചടങ്ങിന് അവതരിപ്പിക്കാൻ വേണ്ടി രചിച്ച " ബലികുടീരങ്ങളേ ..."
എന്ന ഗാനം വൻ ജനശ്രദ്ധ പിടിച്ചു പറ്റിയിരുന്നു.
അക്കാലത്ത് വയലാർ- ദേവരാജൻ മാസ്റ്റർ കൂട്ടുകെട്ട് അനേകം ഗാനങ്ങൾ മലയാളികൾക്ക് സമ്മാനിച്ചു.
പ്രവാചകൻമാരേ പറയൂ, ചന്ദ്രകളഭം ചാർത്തിയുറങ്ങും തീരം, കേരളം കേളികൊട്ടുയരുന്ന, ദേവലോക രഥവുമായ്, കള്ളി പാലകൾ പൂത്തു, പ്രേമ ഭിക്ഷുകീ, പാലാഴിമഥനം കഴിഞ്ഞു, സന്യാസിനി, ആമ്പൽ പൂവേ, സംഗമം ത്രിവേണി സംഗമം, കുടമുല്ല പൂവിനും, രൂപവതീ രുചിരാംഗി, തേടി വരും കണ്ണുകളിൽ, യവന സുന്ദരി എന്നിങ്ങനെ 600 ഓളം ഗാനങ്ങൾ ഈ കൂട്ടുകെട്ടിലുണ്ടായി.
ആദിയിൽ വചനമുണ്ടായി എന്ന ബാബുരാജ് ഗാനത്തിൽ പാടി അഭിനയിച്ചു.
സൂര്യകാന്തി സ്വപ്നം കാണുവതാരേ, അഞ്ജനക്കണ്ണെഴുതി, എന്നിങ്ങനെ 100 ഓളം ഗാനങ്ങൾക്ക് MS ബാബുരാജ് ഈണമിട്ടു.
സ്ത്രീയുടെ മോചനം ആർത്ഥീക സമത്വത്തിലൂടെ മാത്രമേ സാക്ഷാൽക്കരിക്കാനാകൂ എന്നു വ്യക്തമാക്കുന്ന വയലാർ കവിതയാണ് 'ആയിഷ'.
ചെങ്ങണ്ട പുത്തൻ കോവിലകത്ത് ചന്ദ്രമതി തമ്പുരാട്ടിയായിരുന്നു ആദ്യ ഭാര്യ.
1949-ലായിരുന്നു ഇവരുടെ വിവാഹം.
വിവാഹം കഴിഞ്ഞ് ഏഴുവർഷം സന്താനഭാഗ്യമില്ലാതെ കഴിയുകയായിരുന്നതിനാൽ അമ്മയുടെ നിർബന്ധത്തിന് വഴങ്ങി പിന്നീട് ചന്ദ്രമതി തമ്പുരാട്ടിയുടെ ഇളയ സഹോദരി ഭാരതി തമ്പുരാട്ടിയെ വിവാഹം കഴിച്ചു.
പ്രശസ്ത ഗാനരചയിതാവ് വയലാർ ശരത്ചന്ദ്രവർമ്മ , ഇന്ദുലേഖ, യമുന, സിന്ധു എന്നിവർ മക്കളാണ്.
പിൽക്കാലത്ത് വയലാറിന്റെ  പത്നി ഭാരതിതമ്പുരാട്ടി അദ്ദേഹത്തെ കുറിച്ച് "ഇന്ദ്രധനുസ്സിൻ തീരത്ത്" എന്ന വിവാദാസ്പദമായ കൃതി രചിക്കുയും ചെയ്തു.
അദ്ദേഹത്തിന്റെ ആദ്യഭാര്യ ചന്ദ്രമതി തമ്പുരാട്ടി 2018 ജനുവരി 15-ന് 85-ആം വയസ്സിൽ അന്തരിച്ചു.
മരണം തിരുവനന്തപുരത്തിൽ വയലാറിന്റെ പ്രതിമ
1975 ഒക്ടോബർ 27-നു പുലർച്ചെ നാലുമണിയ്ക്ക് തന്റെ നാൽപ്പത്തിയേഴാമത്തെ വയസ്സിൽ വയലാർ അന്തരിച്ചു.
തന്റെ പ്രശസ്തിയുടെ നെറുകയിൽ നിൽക്കുമ്പോഴായിരുന്നു അദ്ദേഹത്തിന്റെ ഈ അകാലമരണം.
ഗുരുതരമായ കരൾ രോഗം ബാധിച്ചിരുന്ന അദ്ദേഹം തിരുവനന്തപുരം മെഡിക്കൽ കോളേജിൽ ചികിത്സയിലായിരുന്നു.
മൃതദേഹം വിലാപയാത്രയായി വയലാറിന്റെ ജന്മഗൃഹത്തിലേയ്ക്ക് കൊണ്ടുവരികയും അവിടെ വച്ച് പൂർണ ഔദ്യോഗിക ബഹുമതികളോടെ സംസ്കരിയ്ക്കുകയും ചെയ്തു.
മകൻ ശരത്ചന്ദ്രവർമ്മയാണ് ചിതയ്ക്ക് തീകൊളുത്തിയത്.
രക്തഗ്രൂപ്പ് മാറി കുത്തിവെച്ചതാണ് വയലാറിന്റെ മരണത്തിനു കാരണമെന്നു കവി ഏഴാച്ചേരി രാമചന്ദ്രൻ 2011 സെപ്റ്റംബർ 14-ന് ഒരു പൊതുചടങ്ങിൽ വെളിപ്പെടുത്തിയിരുന്നു.
ചൈനാവിരുദ്ധ പ്രസംഗം വയലാറിലെ രാമവർമ്മ സ്മൃതി മണ്ഡപം ഈ ലേഖനത്തിലെ ചില ഭാഗങ്ങൾ വൈജ്ഞാനികമായ ഉള്ളടക്കത്തിനു പകരം പ്രതിപാദ്യവിഷയത്തെ ലേഖകന്റെ കാഴ്ച്ചപ്പാടുകൾക്കനുസരിച്ച് ഉയർത്തിക്കാട്ടാൻ ശ്രമിക്കുന്നു .
അവിഭക്ത കമ്യൂണിസ്റ്റ് പാർട്ടിയിൽ ഏറെ ചലനങ്ങൾ സൃഷ്ടിച്ചതായിരുന്നു വയലാർ രാമവർമയുടെ ചൈനാവിരുദ്ധ പ്രസംഗം.
യുദ്ധകാലത്ത് 1962 ഒക്ടോബർ 27-നായിരുന്നു വയലാറിന്റെ ചൈനാവിരുദ്ധ പ്രസംഗം.
കമ്യൂണിസ്റ്റ് പാർട്ടിയുടെ പിളർപ്പിന് രണ്ടുവർഷം മുമ്പ് വയലാറിൽ നടന്ന പതിനാറാമത്  രക്തസാക്ഷി അനുസ്മരണ സമ്മേളനത്തിലാണ് വയലാർ ചൈനയെ രൂക്ഷമായി വിമർശിച്ചത്.
1962 ഒക്ടോബർ 20-ന് ചൈന ഇന്ത്യയെ ആക്രമിച്ച് ആറുദിവസം കഴിഞ്ഞായിരുന്നു പരിപാടി.
കമ്യൂണിസ്റ്റ് പാർട്ടിയിൽ സോവിയറ്റ് യൂണിയനെയും ചൈനയെയും അനുകൂലിച്ച് രണ്ടുചേരികൾ രൂപപ്പെട്ട കാലത്തായിരുന്നു ചൈനീസ് പക്ഷപാതികളെ വെള്ളം കുടിപ്പിച്ച് വയലാർ ചൈനയെ വിമർശിച്ചത്.  'മധുര മനോഹര മനോജ്ഞ ചൈന...'
എന്നു തുടങ്ങുന്ന കവിത ചൈനീസ് പക്ഷപാതികൾ പ്രചാരണത്തിനുപയോഗിച്ച അക്കാലത്ത് 'ഹോ കുടില കുതന്ത്ര ഭയങ്കര ചൈനേ...'
എന്ന് വയലാർ തിരുത്തി.
യുദ്ധകാലമായതിനാൽ ചൈനാ പക്ഷപാതികളായ നേതാക്കൾ ചൈനയെ അനുകൂലിക്കാനോ പ്രതികൂലിക്കാനോ തയ്യാറാകാതിരുന്ന സമയത്തായിരുന്നു വയലാറിന്റെ വിമർശം.
പ്രസംഗത്തിനുശേഷം ഒരുവിഭാഗം കൈയടിക്കുകയും മറുവിഭാഗം നിശ്ശബ്ദരായിരിക്കുകയും ചെയ്തത് ഏറെ ശ്രദ്ധയാകർഷിച്ചിരുന്നു.
പിന്നീട് മറ്റൊരു ഒക്ടോബർ 27-നുതന്നെ അദ്ദേഹം അന്തരിച്ചത് യാദൃച്ഛികമായി.
പിളർപ്പിനുശേഷം വയലാറിനെ സി.പി.ഐ. ചേരിയിലെത്തിച്ചതുതന്നെ ഈ പ്രസംഗമായിരുന്നു.
എതിർചേരി പ്രസംഗത്തിനുശേഷം വയലാറിനെ നോട്ടപ്പുള്ളിയാക്കി.
അരക്കവിയെന്നും കോടമ്പാക്കം കവിയെന്നും സിനിമാക്കവി എന്നുമൊക്കെ വിളിച്ചു.
പിളർപ്പിനുശേഷം സി.പി.ഐ.ക്കൊപ്പംനിന്ന വയലാർ മരിക്കുന്നതുവരെ ഈ നിലപാട് തുടർന്നു.
മലയാളസാഹിത്യ സംഭാവനകൾക്ക് നൽകുന്ന പ്രശസ്തമായ വയലാർ പുരസ്കാരം ഇദ്ദേഹത്തിന്റെ ഓർമ്മയ്ക്കായി ഏർപ്പെടുത്തിയിട്ടുള്ളതാണ്.
പുരസ്കാരങ്ങൾ കേരള സാഹിത്യ അക്കാദമി പുരസ്കാരങ്ങൾ 1961 – സർഗസംഗീതം (കവിതാ സമാഹാരം) ദേശീയ ചലച്ചിത്രപുരസ്കാരം 1972 – മികച്ച ഗാനരചയിതാവ് ("മനുഷ്യൻ മതങ്ങളെ സൃഷ്ടിച്ചു" - അച്ഛനും ബാപ്പയും ) കേരളസംസ്ഥാന ചലച്ചിത്രപുരസ്കാരങ്ങൾ 1969 – മികച്ച ഗാനരചയിതാവ് 1972 – മികച്ച ഗാനരചയിതാവ് 1974 – മികച്ച ഗാനരചയിതാവ് 1975 – മികച്ച ഗാനരചയിതാവ് ( ചുവന്ന സന്ധ്യകൾ - സ്വാമി അയ്യപ്പൻ - മരണാനന്തരം) ഇതും കാണുക Vayalar Ramavarma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വയലാർ രാമവർമ്മയുടെ ചലച്ചിത്രഗാനങ്ങൾ കെ.പി.എ.സി. ജി. ദേവരാജൻ അവലംബങ്ങൾ
ഹാലോ (ഒപ്റ്റിക്കൽ പ്രതിഭാസം) ഇംഗ്ലീഷ് വിലാസം https://ml.wikipedia.org/wiki/Halo_(optical_phenomenon) സൂര്യനുചുറ്റും 22 ° ഹാലോ, നേപ്പാളിലെ അന്നപൂർണ ബേസ് ക്യാമ്പിന് മുകളിൽ ആകാശത്ത് കാണുന്നത് മുകളിൽ നിന്ന് താഴെ വരെ: ഒരു സർക്കംസെനിത്തൽ ആർക്ക്, സുപ്രാലാറ്ററൽ ആർക്ക്, പാരി ആർക്ക്, അപ്പർ ടാൻജെന്റ് ആർക്ക്, 22 ° ഹാലോ
അന്തരീക്ഷത്തിൽ തങ്ങിനിൽക്കുന്ന ഐസ് പരലുകളുമായി സംവദിക്കുന്ന പ്രകാശം (സാധാരണയായി സൂര്യനിൽ നിന്നോ ചന്ദ്രനിൽ നിന്നോ) കാരണം ഉണ്ടാകുന്ന ഒപ്റ്റിക്കൽ പ്രതിഭാസങ്ങളെ വിശേഷിപ്പിക്കുന്ന വാക്കാണ് ഹാലോ ( ഗ്രീക്ക് ἅλως , ഹാലസ് ).
പ്രഭാവലയം ഹാലോയുടെ ഒരു സാധാരണ രൂപമാണ്.
നിറമുള്ളതോ വെളുത്തതോ ആയ വളയങ്ങൾ മുതൽ ആർക്കുകളും ആകാശത്തിലെ പാടുകളും ഒക്കെയായി ഹാലോസിന് പല രൂപങ്ങളുണ്ടാകും.
ഇവയിൽ പലതും സൂര്യനോ ചന്ദ്രനോ സമീപം കാണപ്പെടുന്നു, മറ്റുള്ളവ മറ്റെവിടെയെങ്കിലും, അതായത് ആകാശത്തിന്റെ എതിർ ഭാഗത്ത് പോലും സംഭവിക്കുന്നു.
ഏറ്റവും അറിയപ്പെടുന്ന ഹാലോ തരങ്ങളിൽ വൃത്താകൃതിയിലുള്ള ഹാലോ (ഇതിനെ 22° ഹാലോ എന്നും വിളിക്കുന്നു ), ലൈറ്റ് പില്ലർ , സൺ ഡോഗ്സ് എന്നിവ ഉൾപ്പെടുന്നു.
ഇതല്ലാതെ ഇനിയും ഒരുപാട് തരത്തിലുള്ള ഹാലോകൾ ഉണ്ട്, അതിൽ ചിലത് വളരെ സാധാരണമാണ്, മറ്റുള്ളവ വളരെ അപൂർവ്വവുമാണ്.
ഹാലോസിന് കാരണമായ ഐസ് പരലുകൾ സാധാരണയായി മുകളിലെ ട്രോപോസ്ഫിയറിലെ (5-10 കിലോമീറ്റർ (3.1–6.2 മൈൽ)), സിറസ് അല്ലെങ്കിൽ സിറോസ്ട്രാറ്റസ് മേഘങ്ങളിൽ സസ്പെൻഡ് ചെയ്യപ്പെടുന്നു.
തണുത്ത കാലാവസ്ഥയിൽ അവ നിലത്തിനടുത്ത് പൊങ്ങിക്കിടക്കും, ഈ സാഹചര്യത്തിൽ അവയെ ഡയമണ്ട് ഡസ്റ്റ് എന്ന് വിളിക്കുന്നു.
പരലുകളുടെ പ്രത്യേക ആകൃതിയും ദിശാസൂചനയും പല തരത്തിലുള്ള ഹാലോയ്ക്ക് കാരണമാകുന്നു.
ഐസ് പരലുകൾ പ്രകാശത്തെ പ്രതിഫലിപ്പിക്കുകയോ, അപവർത്തനം ചെയ്യുകയോ, പ്രകാശപ്രകീർണ്ണനത്തിലൂടെ പല നിറങ്ങളായി വിഭജിക്കുകയോ ചെയ്യാം.
പരലുകൾ പ്രിസങ്ങളും, കണ്ണാടികളും പോലെ പ്രവർത്തിക്കുന്നു,അവ പ്രതലങ്ങൾക്കിടയിൽ പ്രകാശം പ്രതിഫലിപ്പിക്കുകയോ അപവർത്തനം നടത്തുകയോ ചെയ്ത്, പ്രത്യേക ദിശകളിലേക്ക് പ്രകാശത്തിന്റെ ഷാഫ്റ്റുകൾ അയയ്ക്കുന്നു.
കാലാവസ്ഥാ ശാസ്ത്രത്തിന്റെ ഭാഗമായി ഹാലോസ് പോലുള്ള അന്തരീക്ഷ ഒപ്റ്റിക്കൽ പ്രതിഭാസങ്ങൾ ഉപയോഗിച്ചിരുന്നു, ഇത് അന്തരീക്ഷ വിജ്ഞാനം വികസിക്കുന്നതിന് മുമ്പ് കാലാവസ്ഥാ പ്രവചനത്തിന്റെ ഒരു മാർഗ്ഗം കൂടിയായിരുന്നു.
ഹാലൊ നിരീക്ഷിച്ച്, അടുത്ത 24 മണിക്കൂറിനുള്ളിൽ മഴ പെയ്യുമെന്ന് പോലും പലപ്പോഴും സൂചിപ്പിക്കാറുണ്ടായിരുന്നു, ഇതിന് കാരണം ഹാലൊയ്ക്ക് കാരണമാകുന്ന സിറോസ്ട്രാറ്റസ് മേഘങ്ങൾ ഒരു സമീപസ്ഥലത്തെ സൂചിപ്പിക്കുന്നു എന്നതാണ്.
ഐസ് ക്രിസ്റ്റലുകളേക്കാൾ, ജലത്തുള്ളികൾ ഉൾപ്പെടുന്ന മറ്റ് സാധാരണ ഒപ്റ്റിക്കൽ പ്രതിഭാസങ്ങളിൽ ഗ്ലോറിയും മഴവില്ലും ഉൾപ്പെടുന്നു .
പുരാതന കാലത്ത് അരിസ്റ്റോട്ടിൽ ഹാലോസിനെയും പാർഹെലിയയെയും പരാമർശിച്ചിരുന്നുവെങ്കിലും, ഹാലൊകളെക്കുറിച്ചുള്ള ആദ്യത്തെ യൂറോപ്യൻ വിവരണങ്ങൾ നൽകിയത് റോമിലെ ക്രിസ്റ്റോഫ് സ്‌കെയ്‌നർ (സിർക്ക 1630), ഡാൻസിഗിലെ ഹെവേലിയസ് (1661), സെന്റ് പീറ്റേഴ്‌സ്ബർഗിലെ തോബിയാസ് ലോവിറ്റ്സ് (സി. 1794) എന്നിവയായിരുന്നു.
ചൈനീസ് നിരീക്ഷകർ നൂറ്റാണ്ടുകളായി ഇവ രേഖപ്പെടുത്തിയിട്ടുണ്ട്.
637 ൽ "ചിൻ രാജവംശത്തിന്റെ ഔദ്യോഗിക ചരിത്രം" (ചിൻ ഷു), "പത്ത് ഹാലോസ്" എന്ന വിഷയത്തിൽ 26 സൗരോർജ്ജ പ്രതിഭാസങ്ങൾക്ക് സാങ്കേതിക പദങ്ങൾ നൽകി, ആദ്യ പരാമർശം ഇതാണ്.
വാഡെർസോൾസ്റ്റാവ്ലാൻ സ്റ്റോക്ക്ഹോമിനെ ചിത്രീകരിക്കുന്ന 1535 ലെ "സൺ ഡോഗ് പെയിന്റിംഗ്" (വാ ഡെർസോൾസ്റ്റാവ്ലാൻ ), അക്കാലത്തെ ഈ ആകാശപ്രതിഭാസത്തെ ഒരു അശുഭ ശകുനമായി ആണ് വ്യാഖ്യാനിച്ചത്
സ്റ്റോക്ക്ഹോം നഗരത്തിലെ ഏറ്റവും പഴക്കം ചെന്ന വർണ്ണ ചിത്രമായി അറിയപ്പെടുന്നതും, പലപ്പോഴും ഉദ്ധരിക്കപ്പെടുന്നതും ആയ വാഡെർസോൾസ്റ്റാവ്ലാൻ ( സ്വീഡിഷ് ; "ദി സൺഡോഗ് പെയിന്റിംഗ്", അക്ഷരാർത്ഥത്തിൽ "ദി വെതർ സൺ പെയിന്റിംഗ്") ഒരു ജോടി സൺ ഡോഗുകൾ ഉൾപ്പെടെയുള്ള ഒരു ഹാലോ ഡിസ്പ്ലേയുടെ ഏറ്റവും പഴയ ചിത്രീകരണങ്ങളിൽ ഒന്നാണ്.
1535 ഏപ്രിൽ 20 ന് രാവിലെ രണ്ട് മണിക്കൂർ, നഗരത്തിന് മുകളിലുള്ള ആകാശങ്ങൾ വെളുത്ത വൃത്തങ്ങളും കമാനങ്ങളും കൊണ്ട് നിറഞ്ഞിരുന്നു, അതിനോടൊപ്പം കൂടുതൽ സൂര്യന്മാർ (അതായത്, സൺ ഡോഗ്സ്) സൂര്യനു ചുറ്റും പ്രത്യക്ഷപ്പെട്ടു.
ലൈറ്റ് പില്ലർ
ഉദയത്തിനോടൊ അസ്തമയത്തിനോടൊ ചേർന്ന് സൂര്യനിൽ നിന്ന് ഉയരുന്ന ഒരു ലംബ സ്തംഭം അല്ലെങ്കിൽ പ്രകാശത്തിന്റെ ഒരു നിരയായി പ്രത്യക്ഷപ്പെടുന്ന ഒരു പ്രതിഭാസമാണ് ലൈറ്റ് പില്ലർ അല്ലെങ്കിൽ സൺ പില്ലർ, ചിലപ്പോൾ ഇത് സൂര്യന് താഴെയായും പ്രത്യക്ഷപ്പെടാം, പ്രത്യേകിച്ചും നിരീക്ഷകൻ ഉയർന്ന പ്രദേശത്ത് ആണെങ്കിൽ.
ഷഡ്ഭുജാകൃതിയിലുള്ള പ്ലേറ്റ് അല്ലെങ്കിൽ സ്തംഭ ആകൃതിയിലുള്ള ഐസ് പരലുകൾ ഈ പ്രതിഭാസത്തിന് കാരണമാകുന്നു.
സൂര്യൻ ചക്രവാളത്തിന്റെ 6 ഡിഗ്രിയിൽ ആയിരിക്കുമ്പോൾ മാത്രമേ പ്ലേറ്റ് പരലുകൾ സാധാരണയായി പ്രകാശ സ്തംഭത്തിന് കാരണമാകൂ; സൂര്യൻ ചക്രവാളത്തിന് 20 ഡിഗ്രി വരെ ഉയരത്തിലായിരിക്കുമ്പോൾ സ്തംഭ ആകൃതിയിലെ പരലുകൾ പ്രകാശ സ്തംഭം ഉണ്ടാക്കും.
പരലുകൾ വായുവിലൂടെ വീഴുമ്പോഴോ പൊങ്ങിക്കിടക്കുമ്പോഴോ തിരശ്ചീനമായി സ്വയം തിരിയുന്നു.
സൂര്യ സ്തംഭത്തിന്റെ വീതിയും ദൃശ്യപരതയും അതിലെ ക്രിസ്റ്റൽ വിന്യാസത്തെ ആശ്രയിച്ചിരിക്കുന്നു.
ചന്ദ്രനുചുറ്റുമോ, തെരുവ് വിളക്കുകൾക്കും മറ്റ് ശോഭയുള്ള ലൈറ്റുകൾക്കും ചുറ്റുമോ ലൈറ്റ് സ്തംഭങ്ങൾ രൂപം കൊള്ളാം.
ഭൂമിയെ അടിസ്ഥാനമാക്കിയുള്ള പ്രകാശ സ്രോതസ്സുകളിൽ നിന്ന് ഉണ്ടാകുന്ന തൂണുകൾ സൂര്യനുമായോ ചന്ദ്രനുമായോ ഉള്ളതിനേക്കാൾ വളരെ ഉയരത്തിൽ കാണപ്പെടാം.
നിരീക്ഷകൻ പ്രകാശ സ്രോതസ്സുമായി കൂടുതൽ അടുക്കുന്നതിനാൽ, ഈ സ്തംഭങ്ങളുടെ രൂപീകരണത്തിൽ ക്രിസ്റ്റൽ ഓറിയന്റേഷൻ കുറവാണ്.
വൃത്താകൃതിയിലുള്ള ഹാലോ
ഏറ്റവും അറിയപ്പെടുന്ന ഹാലോസുകളിൽ 22° ഹാലോ ഉണ്ട്.
ഇത് സൂര്യനോ ചന്ദ്രനോ ചുറ്റുമായി  22° ആരം ഉള്ള വലിയ വലയമായി (ഏകദേശം കൈ നീട്ടിപ്പിടിച്ചാലുണ്ടാകുന്ന വീതി) കാണപ്പെടുന്നു.
22° ഹാലോയ്ക്ക് കാരണമാകുന്ന ഐസ് പരലുകൾ, സൺ ഡൊഗ്സ്, ലൈറ്റ് പില്ലർ എന്നിവ പോലുള്ള മറ്റ് ഹാലോകൾക്ക് ആവശ്യമായ തിരശ്ചീന ഓറിയന്റേഷന് വിപരീതമായി, അന്തരീക്ഷത്തിൽ സെമി-റാൻഡംലി ഓറിയന്റഡ് ആണ്.
ഉൾപ്പെട്ടിരിക്കുന്ന ഐസ് ക്രിസ്റ്റലുകളുടെ ഒപ്റ്റിക്കൽ ഗുണങ്ങളുടെ ഫലമായി, വളയത്തിന്റെ ഉള്ളിലേക്ക് ഒരു പ്രകാശവും പ്രതിഫലിക്കുന്നില്ല, അങ്ങനെ ചുറ്റുമുള്ള ആകാശത്തേക്കാൾ ഉള്ളിൽ ഇരുണ്ടതായി വരുന്നതിനാൽ ഇത് "ആകാശത്തിലെ ദ്വാരം" എന്ന പ്രതീതി നൽകുകയും ചെയ്യുന്നു.
22° ഹാലോ കൊറോണയുമായി തെറ്റിദ്ധരിക്കരുത്, കൊറോണ ഐസ് ക്രിസ്റ്റലുകളേക്കാൾ ജലത്തുള്ളികൾ മൂലമുണ്ടാകുന്ന വ്യത്യസ്തമായ ഒപ്റ്റിക്കൽ പ്രതിഭാസമാണ്, അത് കൂടാതെ കൊറോണക്ക് വളയത്തേക്കാൾ മൾട്ടി കളർഡ് ഡിസ്ക് രൂപമാണ്.
മറ്റ് ഹാലോകൾ  46 ഡിഗ്രിയിൽ സൂര്യന് ചുറ്റുമോ,ചക്രവാളത്തിലോ രൂപം കൊള്ളുന്നു.
ഇവ പൂർണ്ണ ഹാലോകളോ, അപൂർണ്ണമായ കമാനങ്ങളോ ആയി പ്രത്യക്ഷപ്പെടാം.
ബോട്ട്ലിംഗേഴ്സ് റിങ്
വൃത്താകൃതിക്ക് പകരം ദീർഘവൃത്താകൃതിയിലുള്ള അപൂർവ തരം ഹാലോയാണ് ബോട്ട്ലിംഗേഴ്സ് റിങ്.
ഇതിന്റെ ചെറിയ വ്യാസം മൂലം സൂര്യന്റെ തിളക്കത്തിൽ കാണുന്നത് വളരെ പ്രയാസകരമാക്കുകയും, മങ്ങിയ സബ്‌സണിന് ചുറ്റും കാണാനുള്ള സാധ്യത വർദ്ധിപ്പിക്കുകയും ചെയ്യുന്നു.
ഇത് പലപ്പോഴും പർവതശിഖരങ്ങളിൽ നിന്നോ വിമാനങ്ങളിൽ നിന്നോ കാണപ്പെടുന്നു.
ബോട്ട്ലിംഗേഴ്സ് റിങ്ങുകളെക്കുറിച്ച് ഇതുവരെ കൃത്യമായി മനസ്സിലായിട്ടില്ല.
വളരെ താഴ്ന്ന കോണുകളിൽ, അന്തരീക്ഷത്തിൽ തിരശ്ചീനമായി സസ്പെൻഡ് ചെയ്യപ്പെടുന്ന വളരെ പരന്ന പിരമിഡൽ ഐസ് പരലുകളാൽ അവ രൂപം കൊള്ളുന്നു എന്ന് കരുതപ്പെടുന്നു.
ഇംഗ്ലീഷിലെ ആംഗ്ലോ-കോർണിഷ് ഭാഷയിൽ, സൂര്യനെ അല്ലെങ്കിൽ ചന്ദ്രനെ ചുറ്റുന്ന ഒരു ഹാലോയെ 'കോക്ക്സ് ഐ' എന്ന് വിളിക്കുന്നു, ഇത് മോശം കാലാവസ്ഥയുടെ അടയാളമാണ്.
കോഗ്-ഹിയോൾ (സൺ കോക്ക്) എന്ന ബ്രെട്ടൻ പദവുമായി ഈ പദം ബന്ധപ്പെട്ടിരിക്കുന്നു.
നേപ്പാളിൽ , സൂര്യനെ ചുറ്റുന്ന ഹാലോയെ ഇന്ദ്രസഭ എന്ന് വിളിക്കുന്നു, നിന്ദു വിശ്വാസപ്രകാരം, മിന്നൽ, ഇടി, മഴ എന്നിവയുമായി ബന്ധപ്പെട്ട ഹിന്ദു ദേവനാണ് ഇന്ദ്രൻ എന്നതിനാലാണ് ഇത്.
കൃത്രിമ ഹാലോകൾ
സ്വാഭാവിക പ്രതിഭാസങ്ങളെ കൃത്രിമമായി പല മാർഗ്ഗങ്ങളിലൂടെ പുനർനിർമ്മിക്കാം.
ഒന്നാമതായി, കമ്പ്യൂട്ടർ സിമുലേഷനുകൾ വഴി, അല്ലെങ്കിൽ പരീക്ഷണാത്മക മാർഗങ്ങളിലൂടെ.
രണ്ടാമത്തേതിനെ സംബന്ധിച്ചിടത്തോളം, ഒരാൾക്ക് ഒരു ക്രിസ്റ്റൽ എടുത്ത് ഉചിതമായ അച്ചുതണ്ടിന്/അക്ഷങ്ങൾക്ക് ചുറ്റും തിരിക്കാം, അല്ലെങ്കിൽ അതിനായി ഒരു രാസ സമീപനം സ്വീകരിക്കാം.
സമാനമായ റിഫ്രാക്ഷൻ ജ്യാമിതികൾ കണ്ടെത്തുക എന്നതാണ് ഇനിയും കൂടുതൽ പരോക്ഷമായ പരീക്ഷണാത്മക സമീപനം.
അനലോഗ് റിഫ്രാക്ഷൻ സമീപനം സർക്കംസെനിത്തൽ ആർക്കിനായുള്ള അനലോഗ് റിഫ്രാക്ഷൻ പ്രദർശന പരീക്ഷണം.
ഇവിടെ, ഗിൽ‌ബെർ‌ട്ട്സ് പുസ്തകത്തിലെ കൃത്രിമ മഴവില്ല് എന്ന് തെറ്റായി ലേബൽ ചെയ്തിരിക്കുന്നു
ചില സന്ദർഭങ്ങളിൽ ഒരു ഐസ് ക്രിസ്റ്റലിലൂടെയുള്ള റിഫ്രാക്ഷന്റെ ശരാശരി ജ്യാമിതി മറ്റൊരു ജ്യാമിതീയ വസ്‌തുവിലൂടെ റിഫ്രാക്ഷൻ വഴി അനുകരിക്കാം.
ഈ രീതിയിൽ, സർക്കംസെനിത്തൽ ആർക്ക് , സർക്കംഹൊറിസോണ്ടൽ ആർക്ക് , സൺ‌കേവ് പാരി ആർക്കുകൾ എന്നിവ റൊട്ടേഷണലി സിമെട്രിക് (അതായത് പ്രിസ്‌മാറ്റിക് അല്ലാത്ത) സ്റ്റാറ്റിക് ബോഡികളിലൂടെ റിഫ്രാക്ഷൻ വഴി പുനർനിർമ്മിക്കാം.
പ്രത്യേകിച്ചും വാട്ടർ ഗ്ലാസ് മാത്രം ഉപയോഗിച്ച് ലളിതമായ ടേബിൾ-ടോപ്പ് പരീക്ഷണം വർണ്ണാഭമായ സർക്കംസെനിത്തൽ, സർക്കംഹൊറിസോണ്ടൽ ആർക്ക് എന്നിവ കൃത്രിമമായി പുനർനിർമ്മിക്കുന്നു.
ജലത്തിന്റെ സിലിണ്ടറിലൂടെയുള്ള റിഫ്രാക്ഷൻ നേരായ ഒരു ഷഡ്ഭുജ ഐസ് ക്രിസ്റ്റൽ/പ്ലേറ്റ്-ഓറിയന്റഡ് ക്രിസ്റ്റലുകളിലൂടെയുള്ള റോട്ടേഷണലി ആവറേജ്ഡ് റിഫ്രാക്ഷന് സമാനമാണ്, അതുവഴി വർണ്ണാഭമായ സർക്കംസെനിത്തൽ സർക്കംഹൊറിസോണ്ടൽ ആർക്കുകൾ സൃഷ്ടിക്കാൻ കഴിയും.
വാസ്തവത്തിൽ, 1920കൾ മുതൽ, വാട്ടർ ഗ്ലാസ് പരീക്ഷണം ഒരു മഴവില്ലിനെ പ്രതിനിധീകരിക്കുന്നതായി ചിന്തിച്ച് പലപ്പോഴും ആശയക്കുഴപ്പത്തിലാകുമായിരുന്നു.
22° പാർഹെലിയയുടെ സംവിധാനത്തെക്കുറിച്ചുള്ള ഹ്യൂഗൻസിന്റെ ആശയത്തെ (തെറ്റായ) പിന്തുടർന്ന്, ഉള്ളിൽ മദ്ധ്യഭാഗത്ത് തടസ്സമുള്ള, വെള്ളം നിറച്ച സിലിണ്ടർ ഗ്ലാസിനെ ഒരു വശത്ത് നിന്ന് പ്രകാശിപ്പിച്ച് ഒരു സ്‌ക്രീനിൽ പർ‌ഹെലിയയോട് സാമ്യമുള്ള രൂപം പതിപ്പിക്കാം.
ഇതിൽ, ആന്തരിക ചുവന്ന അഗ്രം നേരിട്ടുള്ള ട്രാൻസ്മിഷൻ ദിശയുടെ ഇരുവശത്തും വലിയ കോണുകളിൽ വെളുത്ത ബാൻഡിലേക്ക് മാറുന്നു.
എന്നിരുന്നാലും, വിഷ്വൽ മാച്ച് അടുത്തിരിക്കുമ്പോൾ, ഈ പ്രത്യേക പരീക്ഷണത്തിൽ ഒരു വ്യാജ കാസ്റ്റിക് സംവിധാനം ഉൾപ്പെടുന്നില്ല, അതിനാൽ ഇത് യഥാർത്ഥ അനലോഗ് അല്ല.
രാസ സമീപനങ്ങൾ
കൃത്രിമ ഹാലോസ് സൃഷ്ടിക്കുന്നതിനുള്ള ആദ്യകാല രാസ നിർദ്ദേശങ്ങൾ ബ്രൂസ്റ്റർ മുന്നോട്ട് വയ്ക്കുകയും 1889 ൽ എ. കോർനു അതിനെക്കുറിച്ച് കൂടുതൽ പഠിക്കുകയും ചെയ്തു.
ഒരു ഉപ്പ് ലായനി ഊറ്റി പരലുകൾ ഉൽ‌പാദിപ്പിക്കുക എന്നതായിരുന്നു ആശയം.
ഇതിലൂടെ ഉൽ‌പാദിപ്പിക്കപ്പെടുന്ന എണ്ണമറ്റ ചെറിയ പരലുകൾ പ്രകാശിപ്പിക്കുമ്പോൾ‌, പ്രത്യേക ക്രിസ്റ്റൽ‌ ജ്യാമിതിക്കും അതിന്റെ ഓറിയന്റേഷൻ‌/അലൈൻ‌മെന്റിനും അനുയോജ്യമായ തരത്തിൽ ഹാലോസിന് കാരണമാകും.
ഇത്തരത്തിലുള്ള നിരവധി രാസ നിർദ്ദേശങ്ങൾ ഇന്ന് നിലവിലുണ്ട്, ഇനിയും പുതിയത് കണ്ടെത്താനുള്ള പരീക്ഷണങ്ങൾ തുടരുകയുമാണ്.
അത്തരം പരീക്ഷണങ്ങളുടെ ഒരു സാധാരണ ഫലമാണ് റിങ്സ്.
പാരി ആർക്കുകളും ഈ രീതിയിൽ കൃത്രിമമായി നിർമ്മിക്കപ്പെട്ടിട്ടുണ്ട്.
മെക്കാനിക്കൽ സമീപനങ്ങൾ ഒറ്റ അക്ഷം
ഹാലോ പ്രതിഭാസങ്ങളെക്കുറിച്ചുള്ള ആദ്യകാല പരീക്ഷണ പഠനങ്ങൾ 1847-ൽ അഗസ്റ്റെ ബ്രാവൈസ് നടത്തിയവയാണ്.
ബ്രാവൈസ് ഒരു സമീകൃത ഗ്ലാസ് പ്രിസം അതിന്റെ ലംബ അക്ഷത്തിന് ചുറ്റും കറക്കി, സമാന്തര വെളുത്ത വെളിച്ചത്താൽ പ്രകാശിപ്പിച്ച് ഒരു കൃത്രിമ പർഹെലിക് സർക്കിളും ഉൾച്ചേർത്ത പല പാർഹെലിയകളും സൃഷ്ടിച്ചു.
അതുപോലെ, എ. വെഗനർ ഭ്രമണം ചെയ്യുന്ന ഷഡ്ഭുജ പരലുകൾ ഉപയോഗിച്ച് കൃത്രിമ സബ് പർഹെലിയ നിർമ്മിച്ചു.
ഈ പരീക്ഷണത്തിന്റെ ഏറ്റവും പുതിയ പതിപ്പിൽ, വാണിജ്യപരമായി ലഭ്യമായ ഷഡ്ഭുജാകൃതിയിലുള്ള BK7 ഗ്ലാസ് പരലുകൾ ഉപയോഗിച്ച് കൂടുതൽ ഉൾച്ചേർത്ത പാർഹെലിയ കണ്ടെത്തി.
ഇതുപോലുള്ള ലളിതമായ പരീക്ഷണങ്ങൾ വിദ്യാഭ്യാസ ആവശ്യങ്ങൾക്കും പ്രകടന പരീക്ഷണങ്ങൾക്കും ഉപയോഗിക്കാം.
നിർഭാഗ്യവശാൽ, ഗ്ലാസ് പരലുകൾ ഉപയോഗിക്കുന്നതിലൂടെ ഒരാൾക്ക് സർക്കംജെനിത്തൽ ആർക്ക് അല്ലെങ്കിൽ സർക്കംഹോറിസോണ്ടൽ ആർക്ക് പുനർനിർമ്മിക്കാൻ കഴിയില്ല, കാരണം മൊത്തം ആന്തരിക പ്രതിഫലനങ്ങൾ n 2 {\displaystyle n {\sqrt {2}}} ആയിരിക്കുമ്പോൾ അവ ആവശ്യമുള്ള റേ-പാതകളെ തടയുന്നു.
ബ്രാവായിസിനേക്കാൾ മുമ്പുതന്നെ, ഇറ്റാലിയൻ ശാസ്ത്രജ്ഞനായ എഫ്. വെൻ‌ചുരി, വൃത്താകൃതിയിലുള്ള ആർക്ക് തെളിയിക്കാൻ വെള്ളം നിറഞ്ഞ പ്രിസങ്ങൾ ഉപയോഗിച്ച് പരീക്ഷിച്ചു.
എന്നിരുന്നാലും, ഈ വിശദീകരണം പിന്നീട് ബ്രാവൈസ് സി‌എസ്‌എയുടെ (CZA) ശരിയായ വിശദീകരണത്തിലൂടെ മാറ്റിസ്ഥാപിച്ചു.
കൃത്രിമ ഹാലോ ഒരു ഗോളാകൃതിയിലുള്ള സ്ക്രീനിൽ പ്രദർശിപ്പിച്ചിരിക്കുന്നു.
ദൃശ്യമാകുന്നത്: ടാൻജൻഷ്യൽ ആർക്കുകൾ, പാരി ആർക്കുകൾ, (സബ്) പാർഹെലിയ, പാർഹെലിക് സർക്കിൾ, ഹീലിയാക് ആർക്കുകൾ എന്നിവയാണ്
മെക്കാനിക്കൽ സമീപനത്തിൽ ഗ്ലാസ് ക്രിസ്റ്റലുകൾ ഉപയോഗിച്ച് സൃഷ്ടിക്കാൻ കഴിയാത്ത തരം (ഉദാ: സർക്കം സെനിത്തൽ, സർക്കംഹൊരിസോണ്ടൽ ഹാലൊകൾ) ഹാലോകൾ സൃഷ്ടിക്കാൻ കൃത്രിമ ഐസ് ക്രിസ്റ്റലുകൾ ഉപയോഗിക്കാം.
ഐസ് ക്രിസ്റ്റലുകളുടെ ഉപയോഗം, ജനറേറ്റുചെയ്ത ഹാലോസിന് സ്വാഭാവിക പ്രതിഭാസങ്ങളുടെ അതേ കോണീയ കോർഡിനേറ്റുകൾ ഉണ്ടെന്ന് ഉറപ്പാക്കുന്നു.
NaF പോലുള്ള മറ്റ് പരലുകൾക്കും ഹിമത്തോട് അടുത്ത് ഒരു റിഫ്രാക്റ്റീവ് സൂചികയുണ്ട്, അവ മുമ്പും ഉപയോഗിച്ചിരുന്നു.
രണ്ട് അക്ഷങ്ങൾ
ടാൻജെന്റ് ആർക്ക്സ് അല്ലെങ്കിൽ സർക്കംസ്ക്രൈബ്ഡ് ഹാലോ പോലുള്ള കൃത്രിമ ഹാലോകൾ നിർമ്മിക്കുന്നതിന് ഒരു സ്തൂപാകൃതിയുള്ള ഷഡ്ഭുജ സ്ഫടികത്തെ 2 അക്ഷങ്ങളിൽ തിരിക്കണം.
അതുപോലെ, രണ്ട് അക്ഷങ്ങളിൽ ഒരൊറ്റ പ്ലേറ്റ് ക്രിസ്റ്റൽ തിരിക്കുന്നതിലൂടെ ലോവിറ്റ്സ് ആർക്കുകൾ സൃഷ്ടിക്കാൻ കഴിയും.
എഞ്ചിനീയറിംഗ് ഹാലോ മെഷീനുകൾക്ക് ഇത് ചെയ്യാൻ കഴിയും.
അത്തരത്തിലുള്ള ആദ്യത്തെ യന്ത്രം 2003 ലാണ് നിർമ്മിച്ചത്; അതിന് ശേഷം വേറെയും നിർമ്മിച്ചിട്ടുണ്ട്.
അത്തരം യന്ത്രങ്ങളെ ഗോളാകൃതിയിലുള്ള പ്രൊജക്ഷൻ സ്‌ക്രീനുകളിൽ സ്ഥാപിച്ചാൽ, സ്കൈ ട്രാൻസ്ഫോർമേഷൻ എന്ന് വിളിക്കപ്പെടുന്ന തത്ത്വമനുസരിച്ച്, സാമ്യത ഏതാണ്ട് തികഞ്ഞതാണ്.
മേൽപ്പറഞ്ഞ യന്ത്രങ്ങളുടെ മൈക്രോ പതിപ്പുകൾ ഉപയോഗിച്ചുള്ള ഒരു സാക്ഷാത്കാരം അത്തരം സങ്കീർണ്ണമായ കൃത്രിമ ഹാലോസിന്റെ ആധികാരിക വികലരഹിതമായ പ്രവചനങ്ങൾ സൃഷ്ടിക്കുന്നു.
അവസാനമായി, അത്തരം ഹാലോ മെഷീനുകൾ നിർമ്മിക്കുന്ന നിരവധി ചിത്രങ്ങളുടെയും പ്രൊജക്ഷനുകളുടെയും സൂപ്പർപോസിഷൻ സംയോജിപ്പിച്ച് ഒരൊറ്റ ഇമേജ് സൃഷ്ടിക്കാം.
തത്ഫലമായുണ്ടാകുന്ന സൂപ്പർപോസിഷൻ ഇമേജ് പിന്നീട് ഐസ് പ്രിസങ്ങളുടെ വ്യത്യസ്ത ഓറിയന്റേഷൻ സെറ്റുകൾ ഉൾക്കൊള്ളുന്ന സങ്കീർണ്ണമായ പ്രകൃതിദത്ത ഹാലോ ഡിസ്പ്ലേകളെ വിശദീകരിക്കാൻ ഉപയോഗിക്കാം.
മൂന്ന് അക്ഷങ്ങൾ
വൃത്താകൃതിയിലുള്ള ഹാലോസിന്റെ പരീക്ഷണാത്മക പുനർനിർമ്മാണം ഒരൊറ്റ ക്രിസ്റ്റൽ മാത്രം ഉപയോഗിച്ചാൽ ഏറ്റവും പ്രയാസകരമാണ്, അതേസമയം രാസ നിർദ്ദേശങ്ങൾ ഉപയോഗിച്ച് ലളിതവും സാധാരണവുമായ നേട്ടമാണിത്.
ഒരൊറ്റ ക്രിസ്റ്റൽ ഉപയോഗിച്ച്, ക്രിസ്റ്റലിന്റെ സാധ്യമായ എല്ലാ 3D ഓറിയന്റേഷനുകളും തിരിച്ചറിയേണ്ടതുണ്ട്.
രണ്ട് സമീപനങ്ങളിലൂടെയാണ് ഇത് അടുത്തിടെ നേടിയത്.
ആദ്യത്തേത് ന്യൂമാറ്റിക്സും അത്യാധുനിക റിഗ്ഗിംഗും ഉപയോഗിക്കുന്നു, രണ്ടാമത്തേത് അർഡുനോ അധിഷ്ഠിത റാൻഡം വാക്ക് മെഷീൻ ഉപയോഗിക്കുന്നു, ഇത് സുതാര്യമായ നേർത്ത ഗോളത്തിൽ ഉൾച്ചേർത്ത ഒരു ക്രിസ്റ്റലിനെ സ്ഥിരമായി പുനക്രമീകരിക്കുന്നു.
ഗാലറി 360 ഡിഗ്രി സോളാർ ഹാലോ, മാഡ്രിഡ് 25-3-2017 ചാന്ദ്ര ഹാലോ ഒരു വൃത്താകൃതിയിലുള്ള ഹാലോ (പുറം വളയം, താഴെ ഇടത് ഭാഗത്തും മുകളിൽ ഇടത് / വലത് ഭാഗികമായി ദൃശ്യമാണ്) ഒപ്പം 22 ° ഹാലോയും (ആന്തരിക മോതിരം) സൂര്യ സ്തംഭം- സാൻഫ്രാൻസിസ്കോ ഇന്തോനേഷ്യയിലെ പാഡാങ്ങിലെ പി ടി സെമെൻ പാഡാംഗ് കെട്ടിടത്തിന് മുകളിൽ സൂര്യന് ചുറ്റുമുള്ള 22 ° ഹാലോ , ഒക്ടോബർ 2, 2009, രാവിലെ 11:09 ന് 22 ° ഹാലോയ്ക്ക് ചുറ്റുമുള്ള ഐസ് പരലുകൾക്ക് കാരണമാകുന്ന അന്തരീക്ഷ താപനില, ഒരു താപ ക്യാമറയിലൂടെ (°C) കാണുന്നു.
ഹാലോ തന്നെ താപ സ്പെക്ട്രത്തിൽ ഇല്ല.
ചിത്രത്തിന്റെ മുകളിൽ സൂര്യൻ ഭാഗികമായി ദൃശ്യമാണ്.
കോംപ്ലക്സ് ഹാലോ ഡിസ്പ്ലേ ( 22 ° ഹാലോ , സൺ ഡോഗ്സ് , അപ്പർ ടാൻജെന്റ് ആർക്ക് , അപ്പർ ആൻഡ് ലോവർ സൺ പില്ലർ , പാർഹെലിക് സർക്കിൾ , സുപ്രാലാറ്ററൽ ആർക്ക് ) 2015 ജനുവരി 23 ന് ഫ്രാൻസിലെ റോൺ-ആൽപ്സ്, ലെസ് മെനുയേഴ്സ് (എലവേഷൻ ≈2200 മീറ്റർ) 16:30 ന് സൂര്യാസ്തമയം സൂര്യന്റെ കൂടെ സൺ ഡോഗ്സ് - ഹൊഹെരൊദ്സ്കൊപ്ഫ് / ജർമ്മനി ജൂലൈ 15, 2017 -.
പിരമിഡൽ ഐസ് പരലുകൾ മൂലമുണ്ടാകുന്ന താരതമ്യേന അപൂർവമായ 9 ° ഹാലോ (ആന്തരിക വളയം) അതിന് ചുറ്റുമായി കാണുന്നത് സർകംസ്ക്രൈബ്ഡ് ഹാലോ (പുറം വളയം).
മിഡ്‌സ്‌ലാന്റ്, നെതർലാന്റ്സ്, 2019.
ഇതും കാണുക 22 ° ഹാലോ 46° ഹാലോ 120° പർഹെലിയൺ അന്തെലിയൺ അറ്റ്മോസ്ഫെറിക് ഒപ്റ്റിക്സ് ഫയർ റെയിൻബൊ സർക്കംസ്ക്രൈബ്ഡ് ഹാലൊ സർക്കംസെനിത്തൽ ആർക്ക് കൊറോണ ഡയമണ്ട് ഡസ്റ്റ് ഫാൾസ് സൺറൈസ് ഗ്ലോറി ഗ്രീൻ ഫ്ലാഷ് ഹെയ്ലിജെൻഷെയ്ൻ ഇൻഫ്രാലാറ്ററൽ ആർക്ക് കേൺ ആർക്ക് ലൈറ്റ് പില്ലർ ലിൽജെക്വിസ്റ്റ് പർഹേലിയൺ പർഹേലിക് സർക്കിൾ പാരി ആർക്ക് മഴവില്ല് സബ് ഹെലിക് ആർക്ക് സബ് പാർഹെലിക് സർക്കിൾ സബ്‍സൺ സൺ ഡോഗ്സ് സുപ്രാലാറ്ററൽ ആർക്ക് അപ്പർ ആന്റ് ലോവർ ടാഞ്ചന്റ് ആർക്ക്സ്
പരാമർശങ്ങൾ പുറം കണ്ണികൾ അറ്റ്മോസ്ഫെറിക് ഒപ്റ്റിക്സിലെ ഹാലോ വിശദീകരണങ്ങളും ഇമേജ് ഗാലറികളും Archived 2013-07-28 at the Wayback Machine .
മെറ്റീരിയോസ് എകെഎം - ഹാലോ വിശദീകരണങ്ങളും ഇമേജ് ഗാലറികളും ലോകമെമ്പാടുമുള്ള രസകരമായ ഹാലോ നിരീക്ഷണങ്ങളുടെ ഹാലോ റിപ്പോർട്ടുകൾ തെക്കൻ അർദ്ധഗോള ഹാലോയും മറ്റ് അന്തരീക്ഷ പ്രതിഭാസങ്ങളും ചിസിനൌ മോൾഡോവയിലെ ഹാലോ (ഫോട്ടോയും വീഡിയോയും) വാൾട്ടർ ടേപ്പ് ജാർമോ മൊയ്‌ലാനൻ, അറ്റ്മോസ്ഫെറിക് ഹാലോസ്, സെർച്ച് ഫോർ ആംഗിൾ x (സൌജന്യ ഇ-ബുക്ക്) ഹാലോ പ്രതിഭാസം - ഹൈപ്പർഫിസിക്സ്
കുതിരാൻമല ധർമ്മശാസ്താക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുതിരാൻമല ധർമ്മശാസ്താക്ഷേത്രം ക്ഷേത്രത്തിലേക്കുള്ള വഴി
തൃശ്ശൂർ ജില്ലയിൽ പാണഞ്ചേരി പഞ്ചായത്തിൽ കുതിരാൻ മലയിൽ സ്ഥിതിചെയ്യുന്ന ഒരു ക്ഷേത്രമാണ് കുതിരാൻമല ധർമ്മശാസ്താക്ഷേത്രം .
പഴയ തൃശ്ശൂർ - പാലക്കാട് റോഡിന്റെ ( ദേശീയപാത 544 ) തെക്കുവശത്ത് തൃശ്ശൂരിൽ നിന്ന് 18 കിലോമീറ്ററും പാലക്കാട്ടുനിന്ന് 50 കിലോമീറ്ററും ദൂരം മാറി കിഴക്കോട്ട് ദർശനമായി സ്ഥിതിചെയ്യുന്ന ഈ ക്ഷേത്രത്തിലെ മുഖ്യപ്രതിഷ്ഠ കുതിരപ്പുറത്ത് ഉപവിഷ്ഠനായ ധർമ്മശാസ്താവാണ് .
കൂടാതെ തുല്യപ്രാധാന്യത്തോടെ പരമശിവനും ഉപദേവതകളായി ഗണപതി , സരസ്വതി , സുബ്രഹ്മണ്യൻ , മഹാവിഷ്ണു , മാളികപ്പുറത്തമ്മ , ഭുവനേശ്വരി , നാഗദൈവങ്ങൾ , ബ്രഹ്മരക്ഷസ്സ് , യോഗീശ്വരൻ , കിരാതമൂർത്തി , കിരാതി എന്നിവരും ഈ ക്ഷേത്രത്തിൽ കുടികൊള്ളുന്നു.
ദേശീയപാത വഴി പോകുന്ന ഭക്തർ അപകടങ്ങൾ പറ്റാതിരിയ്ക്കാനും മറ്റുമായി ഇവിടെ തൊഴുകുകയും സാധിയ്ക്കാത്തവർ ക്ഷേത്രത്തിലേയ്ക്ക് നാണയം വലിച്ചെറിയുകയും ചെയ്യുന്നു.